Diari Oficial de la Generalitat Valenciana


Sumari del DOGV 7135, del 21-10-2013 (2013/10996)

Correcció d'errades de la licitació número CNMY13/CA00D/23. Servici de realització de cursos a distància (en línia), dins del Programa de Formació de Llengües Estrangeres.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7135

Data del DOGV
:   21-10-2013

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2013/10220


Data del document
:   17-10-2013

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * contracte de serveis

Correcció d'errades de la licitació número CNMY13/CA00D/23. Servici de realització de cursos a distància (en línia), dins del Programa de Formació de Llengües Estrangeres. [2013/10368]  
Advertit un error en en l'apartat 8 del quadro de característiques del plec de clàusules administratives particulars, relatiu a la licitació anteriorment mencionada, publicada en el Diari Oficial de la Comunitat Valenciana número 7126 de data 7 d'octubre de 2013, ha d'esmenar-se el dit apartat del quadro de característiques, d'acord amb el detall següent.  
  
On diu:   
«Per a participar en esta licitació és obligatori que l'empresa estiga classificada: grup U, subgrup 7, categoria B.  
Esta classificació s'acreditarà per mitjà d'una certificació expedida pel Registre Oficial de Licitadors i Empreses Classificades de l'Estat o pel Registre Oficial de Contractistes i Empreses Classificades de la Comunitat Valenciana i haurà de trobar-se vigent en la data de finalització del termini de presentació de proposicions.  
Esta documentació haurà d'incloure's en el sobre 1, Documentació administrativa»;  
  
Ha de dir:   
«Per a participar en esta licitació no és obligatori que l'empresa estiga classificada.  
La solvència econòmica i financera s'acreditarà per mitjà de la presentació d'una declaració apropiada d'entitat financera que acredite la solvència econòmica i financera dels licitadors, on s'indique que, segons el parer de la institució financera, els clients poden prestar amb satisfacció l'objecte del contracte, de conformitat amb el que establix l'article 75.1.a del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre.  
  
La solvència tècnica s'acreditarà per mitjà de la presentació d'una relació dels principals servicis o treballs realitzats en l'àmbit corresponent a l'objecte del contracte en els últims tres anys, que incloga l'import, les dates i el destinatari, públic o privat d'estos. Els servicis o treballs efectuats seran acreditats per mitjà de certificats expedits o visats per l'òrgan competent, quan el destinatari siga una entitat del sector públic, o, quan el destinatari siga un subjecte privat, per mitjà d'un certificat expedit per este o, a falta d'este certificat, per mitjà d'una declaració de l'empresari; de conformitat amb el que establix l'article 78.a del text refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre.  
  
Criteris de selecció: serà suficient acreditar la realització de dos servicis de formació en línia de característiques semblants a les del present contracte.   
Esta documentació haurà d'incloure's en el sobre 1, Documentació administrativa».  
Basant-se en els anteriors fets i a fi de regularitzar el procediment establit per a la licitació d'este expedient, la Conselleria d'Educació, Cultura i Esport resol:  
Ampliar el termini de presentació dels sobres 1, Documentació administrativa, sobres 2, Proposició tècnica i relativa a criteris la ponderació dels quals depenga d'un juí de valor, i sobres 3, Proposició econòmica i relativa a criteris quantificables automàticament, per la qual cosa l'apartat 8 del mencionat anunci de licitació queda redactat segons s'indica a continuació:  
«8. Presentació dels sobres   
a) Presentació dels sobre 1, Documentació administrativa, sobres 2, Proposició tècnica i relativa a criteris la ponderació dels quals depenga d'un juí de valor, i sobres 3, Proposició econòmica i relativa a criteris quantificables automàticament: fins al 31 d'octubre de 2013, a les 14.30 hores.   
El resultat de la qualificació prèvia dels sobres 1 es publicarà en la pàgina web el dia 11 de novembre de 2013.  
L'obertura del sobre 2, Proposició tècnica i relativa a criteris la ponderació dels quals depenga d'un juí de valor, tindrà lloc en la sala d'actes de la Conselleria d'Educació, Cultura i Esport el dia 15 de novembre de 2013 a les 12.30 hores. El dia, l'hora i el lloc de l'obertura del sobre 3 es publicarà en la plataforma de contractació de la Generalitat, una vegada s'haja valorat la documentació presentada en el sobre 2, de conformitat amb el que establix el Reglament de desplegament parcial de la Llei 30/2007, de 30 d'octubre, de Contractes del Sector Públic».  
  
  
València, 17 d'octubre de 2013.- La consellera d'Educació, Cultura i Esport, p. d. (RC 26.03.2013, DOCV 6993), la subsecretària: Virginia Jiménez Martínez.